CELEX: 32022D0818
Language: hu
Date: 2022-05-24 00:00:00
Title: A Bizottság (EU) 2022/818 végrehajtási határozata (2022. május 24.) az Egyesült Királyság kifizető ügynökségei által a 2021-es pénzügyi évre vonatkozóan benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlák elszámolásáról (az értesítés a C(2022) 3305. számú dokumentummal történt) (Csak az angol nyelvű szöveg hiteles)

2022.5.25.   
               
               
                  HU
               
               
                  Az Európai Unió Hivatalos Lapja
               
               
                  L 146/101
               
            
         A BIZOTTSÁG (EU) 2022/818 VÉGREHAJTÁSI HATÁROZATA
         (2022. május 24.)
         az Egyesült Királyság kifizető ügynökségei által a 2021-es pénzügyi évre vonatkozóan benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlák elszámolásáról
         
            
               (az értesítés a C(2022) 3305. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 51. cikkére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 131. és 138. cikkével,
         a Mezőgazdasági Alapok Bizottságával folytatott konzultációt követően,
         mivel:
         
                     (1)
                  
                  
                     Az 1306/2013/EU rendelet 51. cikke értelmében a Bizottságnak az Egyesült Királyság által benyújtott – a záróelszámoláshoz szükséges információkat és a számlák teljességére, pontosságára és valódiságára vonatkozó ellenőri véleményt is magukban foglaló – éves elszámolások, valamint a tanúsító szervek által elkészített jelentések alapján az adott költségvetési évet követő év május 31-ig el kell számolnia az ugyanazon rendelet 7. cikkében említett kifizető ügynökségek számláit.
                  
               
                     (2)
                  
                  
                     Az 1306/2013/EU rendelet 39. cikke értelmében a mezőgazdasági pénzügyi év az n–1. év október 16-án veszi kezdetét és az n. év október 15-én ér véget. A 2021-as pénzügyi évre vonatkozó számlák elszámolásakor – az Európai Mezőgazdasági Vidékfejlesztési Alap (EMVA) kiadásaira, valamint az Európai Mezőgazdasági Garanciaalap (EMGA) kiadásaira vonatkozó referencia-időszakok összehangolása érdekében – az Egyesült Királyságnál 2020. október 16., péntek és 2021. október 15., péntek között felmerült kiadásokat kell figyelembe venni, a 908/2014/EU bizottsági végrehajtási rendelet (2) 11. cikkének (1) bekezdésében foglalt rendelkezéseknek megfelelően.
                  
               
                     (3)
                  
                  
                     A 908/2014/EU végrehajtási rendelet 33. cikke (2) bekezdésének második albekezdése értelmében a 33. cikk (1) bekezdése szerinti záróelszámolási határozat alapján az Egyesült Királyság által visszafizetendő vagy részére folyósítandó összegeket úgy kell meghatározni, hogy az érintett pénzügyi évhez kapcsolódó időközi kifizetéseket ki kell vonni az adott év tekintetében a fenti rendelet 33. cikkének (1) bekezdése szerint elismert kiadásokból. Az így kapott összeget a Bizottság a következő időközi kifizetésből levonja, illetve ahhoz hozzáadja.
                  
               
                     (4)
                  
                  
                     A Bizottság ellenőrizte az Egyesült Királyság által benyújtott információkat, és közölte az Egyesült Királysággal az ellenőrzéseinek eredményeit, a javasolt módosításokkal együtt.
                  
               
                     (5)
                  
                  
                     Az éves elszámolások és a kísérő dokumentumok az Egyesült Királyság „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” és „Rural Payments Agency” kifizető ügynökségei vonatkozásában lehetővé teszik a Bizottság számára, hogy határozatot hozzon a benyújtott éves elszámolások teljességéről, pontosságáról és valódiságáról.
                  
               
                     (6)
                  
                  
                     Az 1306/2013/EU rendelet 36. cikke (3) bekezdése első albekezdésének b) pontja úgy rendelkezik, hogy az időközi kifizetések teljesítése során a teljes előirányzott EMVA-hozzájárulás felső határait nem szabad túllépni. A 908/2014/EU végrehajtási rendelet 23. cikkének (2) bekezdése értelmében amennyiben a kiadásigazoló nyilatkozatokban szereplő összegek együttesen meghaladják a vidékfejlesztési programra előirányzott teljes összeget, a kifizetések az előirányzott teljes összegig teljesíthetők, az 1306/2013/EU rendelet 34. cikkének (2) bekezdésében meghatározott felső összeghatár sérelme nélkül. Ezt a maximált összeget a Bizottság később, a módosított pénzügyi terv elfogadását követően vagy a programozási időszak lezárásakor téríti vissza.
                  
               
                     (7)
                  
                  
                     Az 1306/2013/EU rendelet 75. cikke (1) bekezdésének negyedik albekezdésével összhangban a 2019-es igénylési évtől az integrált igazgatási és ellenőrzési rendszer keretében a vidékfejlesztési intézkedések fizetési határidőire vonatkozó szabályok alkalmazandók. A legutóbbi fizetési határidőknek való meg nem felelés miatti csökkentések, amelyek kiszámítása a 907/2014/EU felhatalmazáson alapuló bizottsági rendelet (3) 5a. cikkének megfelelően történt, követik az 1306/2013/EU rendelet 40. és 41. cikkében megállapított eljárást, és figyelembe kell venni azokat ebben a határozatban, a 2021-as pénzügyi évre vonatkozóan. Ezek a csökkentések adott esetben megvizsgálhatók az 1306/2013/EU rendelet 52. cikke szerinti szabályszerűségi záróelszámolási eljárás keretében.
                  
               
                     (8)
                  
                  
                     Az 1306/2013/EU rendelet 54. cikkének (2) bekezdése értelmében a szabálytalanságok miatti visszafizettetés elmaradásának pénzügyi következményeit 50 %-ban az Egyesült Királyság viseli, amennyiben a visszafizettetés nem történik meg a visszafizetésre való felhívást követő négy, illetve – ha a visszafizettetés nemzeti bírósági eljárás tárgyát képezi – nyolc éven belül. Az 1306/2013/EU rendelet 54. cikkének (4) bekezdése előírja az Egyesült Királyság számára, hogy a 908/2014/EU végrehajtási rendelet 29. cikke értelmében a Bizottsághoz benyújtandó éves elszámolásához csatoljon egy, az 1306/2013/EU rendelet 54. cikkének (2) bekezdése alapján az Egyesült Királyság által viselendő összegeket feltüntető, tanúsított táblázatot. A visszafizettetendő összegek bejelentésére vonatkozó egyesült királysági kötelezettség végrehajtásával kapcsolatos szabályokat a 908/2014/EU végrehajtási rendelet állapítja meg. A visszafizettetendő összegekre vonatkozó adatszolgáltatást az Egyesült Királyság a 908/2014/EU végrehajtási rendelet II. mellékletében található táblázatminta alapján köteles teljesíteni. Az Egyesült Királyság által kitöltött táblázatok alapján a Bizottságnak határozatot kell hoznia a négy, illetve nyolc évnél régebbi szabálytalanságok miatti visszafizettetések elmaradásának pénzügyi következményeiről.
                  
               
                     (9)
                  
                  
                     Az 1306/2013/EU rendelet 54. cikkének (3) bekezdése értelmében az Egyesült Királyság megfelelően indokolt esetben dönthet úgy, hogy nem hajtja végre a visszafizettetést. Ilyen határozatot csak abban az esetben hozhatnak, ha a már felmerült és a várhatóan felmerülő költségek összege meghaladja a visszafizetendő összeget, vagy ha nincs lehetőség visszafizettetésre, mert a nemzeti joggal összhangban megállapítást nyert és elfogadásra került az adós vagy a szabálytalanságért jogi felelősséggel tartozó személyek fizetésképtelensége. Ha a határozatot a visszafizetésre való felhívás időpontját követő négy éven belül, illetve – ha a visszafizettetés nemzeti bíróság előtti eljárás tárgyát képezi – nyolc éven belül meghozzák, a visszafizettetés elmaradásából származó pénzügyi következmények 100 %-át az európai uniós költségvetésből kell finanszírozni. Az említett rendelet 54. cikkének az ugyanazon rendelet, 102. cikkének (1) bekezdése első albekezdése c) pontjának (iv) alpontjával összefüggésben értelmezett (4) bekezdése szerinti összefoglaló jelentésben szerepelnek azok a pénzösszegek, amelyek esetében az Egyesült Királyság úgy döntött, hogy nem hajtja végre a visszafizettetési eljárást; a jelentés tartalmazza továbbá e döntés indokolását is. Az ilyen összegek ennélfogva nem az Egyesült Királyságot terhelik, következésképpen azokat az uniós költségvetésből kell fedezni.
                  
               
                     (10)
                  
                  
                     E határozatban figyelembe kell venni az 1306/2013/EU rendelet 54. cikke (2) bekezdésének az EMVA 2007–2013-as programozási időszaka tekintetében történő alkalmazásából kifolyólag még ezután az Egyesült Királyságra terhelendő összegeket is.
                  
               
                     (11)
                  
                  
                     Az 1306/2013/EU rendelet 51. cikkével összhangban indokolt úgy rendelkezni, hogy e határozat nem érintheti a Bizottság által elfogadandó későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból,
                  
               ELFOGADTA EZT A HATÁROZATOT:
         
            1. cikk
            Az egyesült királysági „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” és „Rural Payments Agency” kifizető ügynökségeknek az Európai Mezőgazdasági Vidékfejlesztési Alapból (EMVA) finanszírozott kiadásokat érintő számlái a 2021-as pénzügyi év tekintetében és a 2014–2020-as programozási időszakkal kapcsolatban elszámolásra kerülnek.
            Az e határozat alapján az egyes vidékfejlesztési programok vonatkozásában az Egyesült Királyság által visszafizetendő vagy részére kifizetendő pénzösszegeket az I. melléklet állapítja meg.
         
         
            2. cikk
            Az 1306/2013/EU rendelet 54. cikke (2) bekezdésének az EMVA 2014–2020-as és 2007–2013-as programozási időszaka tekintetében történő alkalmazásából eredően az Egyesült Királyságra terhelendő pénzösszegeket e határozat II. melléklete határozza meg.
         
         
            3. cikk
            A legutóbbi fizetési határidőknek való meg nem felelés miatti csökkentések az egyes vidékfejlesztési programok vonatkozásában e határozat III. mellékletében szerepelnek, a 1306/2013/EU rendelet 75. cikkének (1) bekezdésével összhangban.
         
         
            4. cikk
            E határozat nem érinti azokat a Bizottság által az 1306/2013/EU rendelet 52. cikke alapján elfogadott, szabályszerűségi záróelszámolással kapcsolatos esetleges későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból.
         
         
            5. cikk
            Ennek a határozatnak Nagy-Britannia és Észak-Írország Egyesült Királysága a címzettje.
         
         
            Kelt Brüsszelben, 2022. május 24-én.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 347., 2013.12.20., 549. o.
         
         
            (2)  A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
         
            (3)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).
      
      
         
            I. MELLÉKLET
            Elszámolt EMVA-kiadások vidékfejlesztési programonként – 2021-es pénzügyi év
            
               Az Egyesült Királyság által visszafizetendő vagy részére kifizetendő összeg programonként
            
            
               Jóváhagyott programok az EMVA felé a 2014–2020-as időszakra bejelentett kiadásokkal
            
            
                        EUR-ban
                     
                  
                         
                     
                     
                        CCI
                     
                     
                        2021-es kiadások
                     
                     
                        Korrekciók
                     
                     
                        Összesen
                     
                     
                        Újra fel nem használható összegek
                     
                     
                        A 2021-es pénzügyi évre elszámolt elfogadott összeg
                     
                     
                        Az Egyesült Királyság részére a pénzügyi évre visszatérített időközi kifizetések
                     
                     
                        Az Egyesült Királyság által visszafizetendő (–) vagy részére kifizetendő (+) összeg
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        433 836 361,18 
                     
                     
                        0,00 
                     
                     
                        433 836 361,18 
                     
                     
                        0,00 
                     
                     
                        433 836 361,18 
                     
                     
                        433 840 583,96 
                     
                     
                        –4 222,78 
                     
                  
                        UK
                     
                     
                        2014UK06RDRP002
                     
                     
                        31 916 683,06 
                     
                     
                        0,00 
                     
                     
                        31 916 683,06 
                     
                     
                        0,00 
                     
                     
                        31 916 683,06 
                     
                     
                        31 916 983,22 
                     
                     
                        – 300,16 
                     
                  
                        UK
                     
                     
                        2014UK06RDRP003
                     
                     
                        93 984 744,63 
                     
                     
                        –4 954,05 
                     
                     
                        93 979 790,58 
                     
                     
                        0,00 
                     
                     
                        93 979 790,58 
                     
                     
                        94 656 753,77 
                     
                     
                        – 676 963,19 
                     
                  
                        UK
                     
                     
                        2014UK06RDRP004
                     
                     
                        77 329 751,21 
                     
                     
                        0,00 
                     
                     
                        77 329 751,21 
                     
                     
                        0,00 
                     
                     
                        77 329 751,21 
                     
                     
                        77 329 753,93 
                     
                     
                        –2,72 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            II. MELLÉKLET
            A kifizető ügynökségek számláinak elszámolása
            
               2021-es pénzügyi év – EMVA
            
            
               Az 1306/2013/EU rendelet 54. cikkének (2) bekezdése szerinti korrekciók
            
            
                         
                     
                     
                        
                           A 2014–2020-as programozási időszakhoz kapcsolódó korrekciók
                        
                     
                     
                        
                           A 2007–2013-as programozási időszakhoz kapcsolódó korrekciók
                        
                     
                  
                         
                     
                     
                        Pénznem
                     
                     
                        Hazai pénznemben
                     
                     
                        EUR-ban
                     
                     
                        Hazai pénznemben
                     
                     
                        EUR-ban
                     
                  
                        UK
                     
                     
                        GBP
                     
                     
                        10 226,71 
                     
                     
                        0,00 
                     
                     
                        21 262,92 
                     
                     
                        0,00 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            III. MELLÉKLET
            A kifizető ügynökségek számláinak elszámolása
            
               2021-es pénzügyi év – EMVA
            
            
               Az 1306/2013/EU rendelet 75. cikkének (1) bekezdése szerinti utolsó kifizetési határidők be nem tartása miatti csökkentések
            
            
                        EUR-ban
                     
                  
                         
                     
                     
                        CCI
                     
                     
                        A 2021-es pénzügyi évre vonatkozó utolsó kifizetési határidők be nem tartása miatti csökkentések
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        2 069 307,56 
                     
                  
                        UK
                     
                     
                        2014UK06RDRP002
                     
                     
                        0,00 
                     
                  
                        UK
                     
                     
                        2014UK06RDRP003
                     
                     
                        0,00 
                     
                  
                        UK
                     
                     
                        2014UK06RDRP004
                     
                     
                        0,00